CELEX: 32021D0913
Language: ro
Date: 2021-06-03 00:00:00
Title: Decizia de punere în aplicare (UE) 2021/913 a Comisiei din 3 iunie 2021 privind standardele armonizate pentru mașinile de spălat vase de uz casnic elaborate în sprijinul Regulamentului (UE) 2019/2022 și al Regulamentului delegat (UE) 2019/2017

7.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 199/13
               
            
         DECIZIA DE PUNERE ÎN APLICARE (UE) 2021/913 A COMISIEI
         din 3 iunie 2021
         privind standardele armonizate pentru mașinile de spălat vase de uz casnic elaborate în sprijinul Regulamentului (UE) 2019/2022 și al Regulamentului delegat (UE) 2019/2017
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 9 alineatul (2) din Directiva 2009/125/CE a Parlamentului European și a Consiliului (2), statele membre trebuie să considere un produs căruia i-au fost aplicate standardele armonizate ale căror numere de referință au fost publicate în Jurnalul Oficial al Uniunii Europene ca fiind conform cu toate cerințele relevante din măsura de punere în aplicare corespunzătoare la care se raportează aceste standarde. Articolul 4 din Regulamentul (UE) 2019/2022 al Comisiei (3) și anexa III la acesta stabilesc cerințele relevante de măsurare și de calcul aplicabile mașinilor de spălat vase de uz casnic.
                  
               
                     (2)
                  
                  
                     În conformitate cu articolul 13 din Regulamentul (UE) 2017/1369 al Parlamentului European și al Consiliului (4), după adoptarea unui act delegat în conformitate cu articolul 16 din regulamentul respectiv, care stabilește cerințe de etichetare specifice, Comisia publică în Jurnalul Oficial al Uniunii Europene trimiteri la standardele armonizate care îndeplinesc cerințele relevante de măsurare și de calcul ale actului delegat. În cazul în care astfel de standarde armonizate sunt aplicate în cursul evaluării conformității unui produs, se prezumă că modelul este conform cu cerințele de măsurare și de calcul relevante din actul delegat. Articolul 3 din Regulamentul delegat (UE) 2019/2017 al Comisiei (5) și anexa IV la acesta stabilesc cerințele de măsurare și de calcul aplicabile mașinilor de spălat vase de uz casnic.
                  
               
                     (3)
                  
                  
                     Prin Decizia de punere în aplicare C(2020) 4329 (6), Comisia a înaintat Comitetului European de Standardizare (CEN), Comitetului European de Standardizare în Electrotehnică (Cenelec) și Institutului European de Standardizare în Telecomunicații (ETSI) o cerere de revizuire a standardelor armonizate existente privind mașinile de spălat vase de uz casnic, mașinile de spălat rufe de uz casnic și mașinile de spălat și uscat rufe de uz casnic în sprijinul Regulamentelor (UE) 2019/2022 și (UE) 2019/2023 și al Regulamentelor delegate (UE) 2019/2017 și (UE) 2019/2014.
                  
               
                     (4)
                  
                  
                     Pe baza cererii formulate în Decizia de punere în aplicare C(2020) 4329, Cenelec a elaborat standardul armonizat EN 60436:2020 pentru a ține seama de progresele tehnice și științifice. Cenelec a adoptat, de asemenea, amendamentul EN 60436:2020/A11:2020 și rectificarea EN 60436:2020/AC:2020-6 la standardul respectiv.
                  
               
                     (5)
                  
                  
                     Comisia, împreună cu Cenelec, a evaluat dacă standardul armonizat EN 60436:2020, astfel cum a fost modificat prin EN 60436:2020/A11:2020 și rectificat prin EN 60436:2020/AC:2020-6, este conform cu cererea formulată în Decizia de punere în aplicare C(2020) 4329.
                  
               
                     (6)
                  
                  
                     Standardul armonizat EN 60436:2020, astfel cum a fost modificat prin EN 60436:2020/A11:2020 și rectificat prin EN 60436:2020/AC:2020-6, îndeplinește cerințele pe care urmărește să le acopere și care sunt prevăzute în Regulamentul (UE) 2019/2022 și în Regulamentul delegat (UE) 2019/2017.
                  
               
                     (7)
                  
                  
                     Este necesar să se clarifice care versiuni ale standardelor menționate în clauza „3 Modificarea clauzei «2 Referințe normative»” din standardul EN 60436:2020 trebuie aplicate în scopul prezumției de conformitate.
                  
               
                     (8)
                  
                  
                     Coloana „Observații/note*” din tabelul ZZA.1 din standardul EN 60436:2020 în sensul Regulamentului delegat (UE) 2019/2017 și coloana „Observații/note*” din tabelul ZZB.1 din standardul EN 60436:2020 în sensul Regulamentului (UE) 2019/2022 ar trebui să fie excluse de la publicare din cauza neconcordanței coloanelor respective cu cerințele dispozitivului normativ principal al standardului și din cauza insecurității juridice care rezultă din interpretarea efectului juridic al prezumției de conformitate incluse în nota de subsol aferentă coloanelor respective.
                  
               
                     (9)
                  
                  
                     Prin urmare, este oportun să se publice referința standardului armonizat EN 60436:2020, astfel cum a fost modificat prin EN 60436:2020/A11:2020 și rectificat prin EN 60436:2020/AC:2020-6, în Jurnalul Oficial al Uniunii Europene, cu restricție.
                  
               
                     (10)
                  
                  
                     Standardul armonizat EN 60436:2020 înlocuiește standardul armonizat EN 50242:2016, publicat prin Comunicarea 2016/C 416/05 a Comisiei (7). Prin urmare, este oportun să se abroge comunicarea respectivă.
                  
               
                     (11)
                  
                  
                     Conformitatea cu un standard armonizat conferă o prezumție de conformitate cu cerințele corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Trimiterea la standardul armonizat pentru etichetarea energetică a mașinilor de spălat vase de uz casnic elaborat în sprijinul Regulamentului delegat (UE) 2019/2017 și menționat în anexa I la prezenta decizie se publică în Jurnalul Oficial al Uniunii Europene, cu restricție.
            Trimiterea la standardul armonizat privind proiectarea ecologică a mașinilor de spălat vase de uz casnic elaborat în sprijinul Regulamentului (UE) 2019/2022 și menționat în anexa II la prezenta decizie se publică în Jurnalul Oficial al Uniunii Europene, cu restricție.
         
         
            Articolul 2
            Comunicarea 2016/C 416/05 se abrogă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 3 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic (JO L 285, 31.10.2009, p. 10).
         
            (3)  Regulamentul (UE) 2019/2022 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat vase de uz casnic în temeiul Directivei 2009/125/CE a Parlamentului European și a Consiliului de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1016/2010 al Comisiei (JO L 315, 5.12.2019, p. 267).
         
            (4)  Regulamentul (UE) 2017/1369 al Parlamentului European și al Consiliului din 4 iulie 2017 de stabilire a unui cadru pentru etichetarea energetică și de abrogare a Directivei 2010/30/UE (JO L 198, 28.7.2017, p. 1).
         
            (5)  Regulamentul delegat (UE) 2019/2017 al Comisiei din 11 martie 2019 de completare a Regulamentului (UE) 2017/1369 al Parlamentului European și al Consiliului în ceea ce privește etichetarea energetică a mașinilor de spălat vase de uz casnic și de abrogare a Regulamentului delegat (UE) nr. 1059/2010 al Comisiei (JO L 315, 5.12.2019, p. 134).
         
            (6)  Decizia de punere în aplicare C(2020) 4329 a Comisiei din 1 iulie 2020 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește cerințele în materie de proiectare ecologică și de etichetare energetică pentru mașinile de spălat vase de uz casnic, mașinile de spălat rufe de uz casnic și mașinile de spălat și uscat rufe de uz casnic în sprijinul Regulamentelor (UE) 2019/2022 și (UE) 2019/2023 ale Comisiei și al Regulamentelor delegate (UE) 2019/2017 și (UE) 2019/2014 ale Comisiei.
         
            (7)  Comunicarea Comisiei referitoare la implementarea Regulamentului (UE) nr. 1016/2010 al Comisiei de implementare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile mașinilor de spălat vase de uz casnic și a Regulamentului delegat (UE) nr. 1059/2010 al Comisiei de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat vase de uz casnic (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 416, 11.11.2016, p. 14).
      
      
         
            ANEXA I
            Referința standardului armonizat elaborat în sprijinul Regulamentului delegat (UE) 2019/2017
            
                        EN 60436:2020
                        Mașini electrice de spălat vase de uz casnic – Metode de măsurare a performanței
                        EN 60436:2020/A11:2020
                        EN 60436:2020/AC:2020-6
                        Restricții:
                        
                                    (a)
                                 
                                 
                                    în sensul clauzei „2 Referințe normative”, se aplică următoarele versiuni ale standardelor armonizate:
                                    
                                                (i)
                                             
                                             
                                                EN 50564:2011;
                                             
                                          
                                                (ii)
                                             
                                             
                                                EN 50643:2018 astfel cum a fost modificat prin EN 50643:2018/A1:2020;
                                             
                                          
                                                (iii)
                                             
                                             
                                                EN 60704-2-3:2019;
                                             
                                          
                                                (iv)
                                             
                                             
                                                EN 60704-2-3:2019 astfel cum a fost modificat prin EN 60704-2-3:2019/A11:2019;
                                             
                                          
                                                (v)
                                             
                                             
                                                EN 60705:2015 astfel cum a fost modificat prin EN 60705:2015/A2:2018;
                                             
                                          
                                                (vi)
                                             
                                             
                                                EN 60734:2012;
                                             
                                          
                                                (vii)
                                             
                                             
                                                ISO 607:1980;
                                             
                                          
                              
                                    (b)
                                 
                                 
                                    prezenta publicație nu acoperă coloana „Observații/note*” din tabelul ZZA.1.
                                 
                              
                  
      
      
         
            ANEXA II
            Referința standardului armonizat elaborat în sprijinul Regulamentului (UE) 2019/2022
            
                        EN 60436:2020
                        Mașini electrice de spălat vase de uz casnic – Metode de măsurare a performanței
                        EN 60436:2020/A11:2020
                        EN 60436:2020/AC:2020-6
                        Restricții:
                        
                                    (a)
                                 
                                 
                                    în sensul clauzei „2 Referințe normative”, se aplică următoarele versiuni ale standardelor armonizate:
                                    
                                                (i)
                                             
                                             
                                                EN 50564:2011;
                                             
                                          
                                                (ii)
                                             
                                             
                                                EN 50643:2018 astfel cum a fost modificat prin EN 50643:2018/A1:2020;
                                             
                                          
                                                (iii)
                                             
                                             
                                                EN 60704-2-3:2019;
                                             
                                          
                                                (iv)
                                             
                                             
                                                EN 60704-2-3:2019 astfel cum a fost modificat prin EN 60704-2-3:2019/A11:2019;
                                             
                                          
                                                (v)
                                             
                                             
                                                EN 60705:2015 astfel cum a fost modificat prin EN 60705:2015/A2:2018;
                                             
                                          
                                                (vi)
                                             
                                             
                                                EN 60734:2012;
                                             
                                          
                                                (vii)
                                             
                                             
                                                ISO 607:1980;
                                             
                                          
                              
                                    (b)
                                 
                                 
                                    prezenta publicație nu acoperă coloana „Observații/note*” din tabelul ZZB.1.